Bucks Fizz on englantilainen pop-yhtye, joka perustettiin vuoden 1981 Eurovision laulukilpailua varten. Yhtye voitti Euroviisut kappaleellaan "Making Your Mind Up" ja aloitti menestyksekkään pop-uran. He olivat Euroviisuissa klassinen kahden miehen ja kahden naisen muodostama nelikko, niin kuin aikaisemmin olivat olleet ABBA ja Brotherhood of Man. Yhtye oli varsin suosittu Isossa-Britanniassa 80-luvulla. Yhtyeen viimeisin albumi ilmestyi vuonna 2006.